
Ministru kabineta rīkojums Nr. 378
Rīgā 2024. gada 21. maijā (prot. Nr. 21 4. §)
Par apropriācijas pārdali starp Izglītības un zinātnes ministrijas budžeta apakšprogrammām
· 1. Atbalstīt apropriācijas pārdali 2024. gadā Izglītības un zinātnes ministrijas budžeta apakšprogrammu ietvaros no budžeta apakšprogrammas 09.23.00 "Valsts ilgtermiņa saistības sportā – dotācija Latvijas Olimpiskajai komitejai (LOK) – valsts galvoto aizdevumu atmaksai" 984 652 euro apmērā uz šādām budžeta apakšprogrammām:
· 1.1. 215 660 euro apmērā uz budžeta apakšprogrammu 09.07.00 "Dotācija sporta organizāciju, programmu un pasākumu atbalstam", lai 2024. gadā segtu izdevumus saistībā ar ikmēneša pabalstu par mūža ieguldījumu bijušajiem Latvijas izcilajiem sportistiem, treneriem un sporta darbiniekiem un vienreizēju materiālo pabalstu sporta veterāniem; 
· 1.2. 628 992 euro apmērā uz budžeta apakšprogrammu 09.04.00 "Sporta būves" sabiedrības ar ierobežotu atbildību "Latvijas Nacionālais sporta centrs" sporta bāzes uzturēšanas un darbības nodrošināšanai nepieciešamo izdevumu segšanai;
· 1.3. 140 000 euro apmērā uz budžeta apakšprogrammu 01.08.00 "Vispārējās izglītības atbalsta pasākumi" (Krāslavas novada pašvaldībai), lai 2024. gadā saskaņā ar Krāslavas novada domes un sabiedrības "Wspolnota Polska" 2005. gada 19. jūlija līgumu Nr. 1.1-18/2005/74 nodrošinātu saistību izpildi līdz izglītības iestādes slēgšanai un nepārtraukta izglītības procesa īstenošanu 2023./2024. mācību gadā.
· 2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

